
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1034 


23 Αυγούστου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Πολιτογράφηση Αλλογενούς Αλλοδαπής. 1 

Χορήγηση άδειας ίδρυσης και λειτουργίας Ωδείου, 

στην Ευρυάνθη Παπαδοπούλου. 2 

Σύσταση ιδίου Ν.Π. στο Δήμο Μελισσίων Αττικής με 
την επωνυμία «Β' Δημοτικός Παιδικός Σταθμός Με- 

λισσίων. 3 

Σύσταση ιδίου Ν.Π. στο Δήμο Μελισσίων Αττικής με 
την επωνυμία «Α' Δημοτικός Παιδικός Σταθμός Με- 

λισσίων. 4 

Σύσταση στο Ν. Καβάλας Νομικού Προσώπου με την 
επωνυμία «Σχολική Επιτροπή Νηπιαγωγείου ΖΑΡ- 

ΚΑΔΙΑΣ. 5 

Σύσταση δημοτικού νομικού προσώπου στο Δήμο Μί- 
κρας του Νομού Θεσσαλονίκης με την επωνυ- 

μία«Πνευματικό Κέντρο Δήμου Μίκρας» . 6 

Σύσταση δημοτικού νομικού προσώπου στο Δήμο Λα¬ 
γκαδά του Νομού Θεσσαλονίκης, με την επωνυμία 

«Σχολική Επιτροπή Τ.Ε.Ε. και Ι.Ε.Κ. Λαγκαδά». 7 

Σύσταση αμιγούς δημοτικής επιχείρησης στο Δήμο 
Σοχού του Νομού Θεσσαλονίκης, με την επωνυμία 
«Δημοτική Επιχείρηση Αγροτικής και Τουριστικής 

Ανάπτυξης. 8 

Σύσταση δημοτικού νομικού προσώπου στο Δήμο 
Καλλιθέας του Νομού Θεσσαλονίκης, με την επω¬ 
νυμία «Κέντρο Ανοικτής Προστασίας Ηλικιωμένων 

στο Δ.Δ. Μεσαίου». 9 

Καθιέρωση και κατανομή Υπερωριακής Εργασίας Β' 
εξαμήνου 2000 για τις ανάγκες ποιοτικού-φυτου- 
γειον/κου και ποσοτικού ελέγχου στους υπαλλή¬ 
λους του Υπουργείου Γεωργίας που υπηρετούν 


στη Νομαρχιακή Αυτοδ/ση Πέλλας. 10 


ΑΠΟΦΑΣΕΙ Σ 

Ο) 

Πολιτογράφηση Αλλογενούς Αλλοδαπής. 

ΟΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την αριθμ. πρωτ. Φ. 38096/29960/26.7.2000 απόφα¬ 


ση του Υφυπουργού Εσωτερικών Δημ. Διοικ. & Αποκ/σης, 
α) έγινε δεκτή η από 1.3.1994 αίτηση πολιτογράφησης 
της αλλογενούς αλλοδαπής, ΓΑΒΡΙΛΩΒΑ ΝΑΤΑΛΙΑΣ συζ. 
ΒΛΑΔΙΜΗΡΟΥ, για την απόκτηση της Ελληνικής Ιθαγένει¬ 
ας και β) εγκρίθηκε η αλλαγή του επωνύμου της από «Γα- 
βρίλωβα» σε «Γαβριηλίδου». 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθμ. ΥΠ. ΠΟ/ΚΑΤΕΧ/Δ/39329 (2) 

Χορήγηση άδειας ίδρυσης και λειτουργίας Ωδείου, στην 
Ευρυάνθη Παπαδοπούλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορούντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τοάρθρο29του Ν. 1158/81 «περί οργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33992/31.8.87 
«προϋποθέσεις λειτουργίας τμήματος κλασσικής κιθά¬ 
ρας» (ΦΕΚ500/Β787). 

8. Την απόφαση αριθμ. ΥΠΠΟ/ΓΝΘΣ/49095/30.10.1991 
«Μεταβίβαση αρμοδιοτήτων Υπουργού, και δικαιώματος 
υπογραφής «Με Εντολή Υπουργού» στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 987/Β/28.11.1991). 

9. Το από 17.4.2000 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης Θεσ¬ 
σαλονίκης. 

10. Την από 24.5.2000 αίτηση, μετά συνημμένα δικαιο- 
λογητικά, αποφασίζουμε: 

1. Χορηγούμε στην Ευρυάνθη Παπαδοπούλου, άδεια 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ίδρυσης και λειτουργίας Ωδείου, που θα στεγαστεί στο 
κτίριο της οδού Θερμαϊκού 53, στην Περαία Θεσσαλονί¬ 
κης και θα έχει επωνυμία «ΠΥΘΑΓΟΡΕΙΟ ΩΔΕΙΟ ΘΕΡ¬ 
ΜΑΪΚΟΥ» 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συνθέ- 
σεως, με τμήματα: 

1. ωδικής, 2. αρμονίας, 3. ενοργάνωσης, 4. αντίστιξης, 
5. φυγής, 6. σύνθεσης. 

Β. Σχολή Ενοργάνου Μουσικής, με τμήματα: 

1. πληκτών, 2. εγχόρδων, 3. πνευστών, 4. κλασσικής κι¬ 
θάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας και των δύο εκ¬ 
παιδευτηρίων δεν επιτρέπεται η φοίτηση περισσοτέρων 
των 15 σπουδαστών. 

4. Η άδεια ισχύει από το σχολικό έτος 2000 - 2001. 

Από τις διατάξεις αυτής της απόφασης, δεν προκαλεί- 

ται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2000 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθμ. 32672 (3) 

Σύσταση ιδίου Ν.Π. στο Δήμο Μελισσίων Αττικής με την 
επωνυμία «Β' Δημοτικός Παιδικός Σταθμός Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 26 και 203 του Π.Δ. 410/95 
(ΦΕΚ Α' 231) Δ.Κ.Κ. 

2) Την αριθμ. 155/2000 απόφαση του Δημοτικού Συμ¬ 
βουλίου του Δήμου Μελισσιών. 

3) Τις διατάξεις των παρ. 6, 7 & 8 του άρθρου 9 του 
Ν.2503/1997 (ΦΕΚ Α'-107/30.5.97) «Διοίκηση, οργάνωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

4) Την αριθμ. Γ2β/3295/5.8.1999 απόφαση του Υπουρ¬ 
γού Υγείας & Προνοίας περί μεταβίβασηςτου Β' Κρατικού 
Παιδικού Σταθμού Μελισσιών στο Δήμο Μελισσιών που 
δημοσιεύτηκε στο ΦΕΚ 1653/25.8.1999 τ. Β', αποφασί¬ 
ζουμε: 

Συστήνουμε στο Δήμο Μελισσιών του Νομού Αττικής 
ίδιο Νομικό Πρόσωπο με το όνομα Β'Δημοτικός Παιδικός 
Σταθμός Μελισσίων». 

Σκοπός του Β'Δημοτικού Παιδικού Σταθμού Μελισσιών 
είναι: 

Η φιλοξενία, μόρφωση, διαπαιδαγώγηση, ψυχαγωγία, 
φύλαξη και ημερήσια διατροφή των νηπίων και βρεφών 
των εργαζομένων μητέρων ή μητέρων με άλλα κοινωνικά 
προβλήματα του Δήμου Μελισσιών, καθώς και η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και την προπαρασκευή τους 
για τη φυσική μετάβασή τους από την οικογενειακή ζωή 
στο σχολικό περιβάλλον. 

Περιουσία του Β' Δημοτικού Παιδικού Σταθμού Μελισ- 
σίων είναι: 


Η αναγραφόμενη στα βιβλία του Β' Κρατικού Παιδικού 
Σταθμού Μελισσιών. 

α) Ακίνητη Περιουσία, β) Κινητή Περιουσία, γ) Αναλώσι¬ 
μα υλικά, καθώς και κάθε άλλη περιουσία κινητή ή ακίνη¬ 
τη που τυχόν αφιερώνεται. 

Πόροι του Β'Δημοτικού Παιδικού Σταθμού Μελισσίων: 

Α) Η ετήσια επιχορήγηση από την Περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα- 
ταστάσεώντου και τη μισθοδοσία του προσωπικού του Β' 
Κ.Π.Σ. που θα μεταταγεί σ’ αυτό μέχρι την έξοδό του από 
την υπηρεσία, βάσει των διατάξεων της παρ. 8 του άρ¬ 
θρου 9 του Ν. 2503/97 (ΦΕΚ 107/30.5.97τ. Α') και σύμφω¬ 
να με τους όρους της προγραμματικής σύμβασης, που 
υπογράφεται μεταξύ του Υπουργείου Υγείας και Πρόνοι¬ 
ας, του Δήμου και της Περιφέρειας. 

Β) Επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο οργανισμό, νομικό ή φυσι¬ 
κό πρόσωπο, είτε απευθείας προς το Νομικό Πρόσωποεί- 
τε προς το Δήμο Μελισσίων για λογαριασμό του. 

Γ) Η ετήσια επιχορήγηση του Δήμου Μελισσίων ύψους 
500.000 δρχ. 

Δ) Έκτακτες επιχορηγήσεις του Δήμου Μελισσίων προς 
το Ν.Π. 

Ε) Κάθε είδους προσφορές, δωρεές, κληρονομιές και 
κληροδοσίες. 

ΣΤ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

Ζ) Πρόσοδοι από την περιουσία του. 

5. Το Νομικό Πρόσωπο Β'Δημοτ. Παιδ. Σταθμός Μελισ- 
σίων εκπροσωπείται στα δικαστήρια και σε κάθε δημόσια 
Αρχή από τον Πρόεδρο και όταν αυτός απουσιάζει ή κω¬ 
λύεται, από τον Αντιπρόεδρο. 

Κάλυψη δαπάνης: 

Α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Με- 
λισσίων ύψους 500.000 δρχ. περίπου για το τρέχον οικο¬ 
νομικό έτος και 1.000.000 δρχ. περίπου για καθένα από τα 
επόμενα οικονομικά έτη. 

Β) Γιατην ανωτέρω δαπάνη έχει εγγράφειπίστωση στον 
προϋπολογισμό του Δήμου Μελισσίων ύψους 500.000 
δρχ. και στονΚΑ212.9.α. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 1 Αυγούστου 2000 
Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-Φ- 

Αριθμ. 32673 (4) 

Σύσταση ιδίου Ν.Π. στο Δήμο Μελισσίων Αττικής με την 
επωνυμία «Α'Δημοτικός Παιδικός Σταθμός Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 26 και 203 του Π.Δ. 410/95 
(ΦΕΚ Α'231) Δ.Κ.Κ. 

2) Την αριθμ. 154/2000 απόφαση του Δημοτικού Συμ¬ 
βουλίου του Δήμου Μελισσίων. 

3) Τις διατάξεις των παρ. 6, 7 & 8 του άρθρου 9 του Ν. 
2503/1997 (ΦΕΚ Α'-107/30.5.97) «Διοίκηση, οργάνωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

4) Την αριθμ. Γ2β/3295/5.8.1999 απόφαση του Υπουρ¬ 
γού Υγείας & Προνοίας περί μεταβίβασης του Κρατικού 
Παιδικού Σταθμού Μελισσίων στο Δήμο Μελισσίων που 
δημοσιεύτηκε στο ΦΕΚ 1653/25.8.1999 τ. Β', αποφασί¬ 
ζουμε: 

Συστήνουμε στο Δήμο Μελισσίων του Νομού Αττικής 
ίδιο Νομικό Πρόσωπο με το όνομα Α'Δημοτικός Παιδικός 
Σταθμός Μελισσίων. 

Σκοπός του Δημοτικού Παιδικού Σταθμού Μελισσίων εί¬ 
ναι: 

Η φιλοξενία, μόρφωση, διαπαιδαγώγηση, ψυχαγωγία, 
φύλαξη και ημερήσια διατροφή των νηπίων και βρεφών 
των εργαζομένων μητέρων ή μητέρων με άλλα κοινωνικά 
προβλήματα του Δήμου Μελισσίων, καθώς και η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και την προπαρασκευή τους 
για τη φυσική μετάβασή τους από την οικογενειακή ζωή 
στο σχολικό περιβάλλον. 

Περιουσία του Α' Δημοτικού Παιδικού Σταθμού Μελισ- 
σίων είναι: 

Η αναγραφόμενη στα βιβλία του Κρατικού Παιδικού 
Σταθμού Μελισσίων. 

α) Ακίνητη Περιουσία, β) Κινητή Περιουσία, γ) Αναλώσι¬ 
μα υλικά, καθώς και κάθε άλλη περιουσία κινητή ή ακίνη¬ 
τη που τυχόν αφιερώνεται. 

Πόροι του Α'Δημοτικού Παιδικού Σταθμού Μελισσίων: 

Α) Η ετήσια επιχορήγηση από την Περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα- 
ταστάσεών του και τη μισθοδοσία του προσωπικού του 
Κ.Π.Σ. που θα μεταταγείσ’ αυτό μέχρι την έξοδό του από 
την υπηρεσία, βάσει των διατάξεων της παρ. 8 του άρ¬ 
θρου 9 του Ν.2503/97 (ΦΕΚ 107/30.5.97 τ. Α') και σύμφω¬ 
να με τους όρους της προγραμματικής σύμβασης, που 
υπογράφεται μεταξύ του Υπουργείου Υγείας και Πρόνοι¬ 
ας, του, Δήμου και της Περιφέρειας. 

Β) Επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο οργανισμό, νομικό ή φυσι¬ 
κό πρόσωπο, είτε απευθείας προς το Νομικό Πρόσωπο εί¬ 
τε προς το Δήμο Μελισσίων για λογαριασμό του. 

Γ) Η ετήσια επιχορήγηση του Δήμου Μελισσίων ύψους 
500.000 δρχ. 

Δ) Έκτακτες επιχορηγήσεις του Δήμου Μελισσίωνπρος 
τοΝ.Π. 

Ε) Κάθε είδους προσφορές, δωρεές, κληρονομιές και 
κληροδοσίες. 

ΣΤ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

Ζ) Πρόσοδοι από την περιουσία του. 

5. Το Νομικό Πρόσωπο Α'Δημοτ. Παιδ. Σταθμός Μελισ- 
σίων εκπροσωπείται στα δικαστήρια και σε κάθε δημόσια 
Αρχή από τον Πρόεδρο και όταν αυτός απουσιάζει ή κω¬ 
λύεται, από τον Αντιπρόεδρο. 

Κάλυψη δαπάνης: 

Α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Με- 
λισσίων ύψους 500.000 δρχ. περίπου για το τρέχον οικο¬ 
νομικό έτος και 1.000.000 δρχ. περίπου για καθένα από τα 
επόμενα οικονομικά έτη. 

Β) Γιατην ανωτέρω δαπάνη έχει εγγράφειπίστωση στον 
προϋπολογισμό του Δήμου Μελισσίων ύψους 500.000 
δρχ. και στον ΚΑ 212.9.α. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 1 Αυγούστου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθμ. 8363 (5) 

Σύσταση στο Ν. Καβάλας Νομικού Προσώπου με την επω¬ 
νυμία «Σχολική Επιτροπή Νηπιαγωγείου ΖΑΡΚΑΔΙΑΣ. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ./γμα 
323/89). 

2. Την παρ. 8 του άρθρου 5 του Ν. 1894/90. 

3. Την αριθμ. 184/2000 απόφαση του Δημοτικού Συμ¬ 
βουλίου Δήμου Χρυσούπολης, αποφασίζουμε: 

1. Συστήνουμε στο Δήμο Χρυσούπολης του Νομού Κα¬ 
βάλας ίδιο νομικό πρόσωπο με την επωνυμία «Σχολική 
Επιτροπή Νηπιαγωγείου Ζαρκαδίας». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει- 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξερεύνηση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικότε¬ 
ρα η λήψη των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από 3/μελές διοικητικό 
συμβούλιο αποτελούμενο από: 

α) Τον εκάστοτε Δήμαρχο ως πρόεδρο ή τον οριζόμενο 
από τον Δήμαρχο - Δημοτικό Συμβούλιο. 

β) Τον εκάστοτε Διευθυντή του Νηπιαγωγείου Ζαρκα¬ 
δίας. 

γ) Τον εκάστοτε Πρόεδρο του συλλόγου Γονέων και Κη¬ 
δεμόνων ως μέλος. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Δήμου Θάσου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Προέδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7. Η περιουσία θα αποτελείται από οποιαδήποτε περι¬ 
ουσιακά στοιχεία που τυχόν θα παραχωρηθούν στον Νο¬ 
μικό Αντιπρόσωπο. 

8. Από τις διατάξεις της απόφασης αυτής δεν προκα- 
λείται δαπάνη εις βάρος του προϋπολογισμού του Δήμου 
Χρυσούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 1 Αυγούστου 2000 

Με εντολή Γενικού Γραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΧΑΙΤΙΔΟΥ 

-♦- 

Αριθμ. 3078 (6) 

Σύσταση δημοτικού νομικού προσώπου στο Δήμο Μίκρας 
του Νομού Θεσσαλονίκης με την επωνυμία«Πνευματι- 
κό Κέντρο Δήμου Μίκρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ.10 του άρθρου 6 του 
Ν.2503/1997. 

3. Την αριθ. 118/1999 απόφαση του δημοτικού συμβου¬ 
λίου Μίκρας για τη σύσταση του ανωτέρω νομικού προ¬ 
σώπου, αποφασίζουμε: 

1. Τη σύσταση ιδίου νομικού προσώπου με την επωνυ¬ 
μία «Πνευματικό-Κέντρο Δήμου Μίκρας», με έδρατον δή¬ 
μο Μίκρας του Νομού Θεσσαλονίκης. 

2. Σκοποί του νομικού αυτού προσώπου είναι η δημι¬ 
ουργία και ανάπτυξη κάθε μορφής πνευματικής και πολι¬ 
τιστικής δραστηριότητας στην περιοχή του Δήμου Μί¬ 
κρας, και ειδικότερα: 

α) Η έρευνα και προώθηση για δημόσια συζήτηση των 
προβλημάτων που απασχολούν τους κατοίκους του Δή¬ 
μου και ειδικότερα τους νέους. 

β) Η εκλαΐκευση και διάδοση των τελευταίων επιστημο¬ 
νικών επιτεύξεων. 

γ) Η δημιουργική προσφορά των κατοίκων του Δήμου 
Μίκρας στην κοινωνική πρόοδο του τόπου. 

δ) Η παροχή υποτροφιών σε άριστους σπουδαστές και 
η απονομή βραβείων σε άριστους μαθητές Γυμνασίου και 
Λυκείου. 

ε) Ο συντονισμός των επί μέρους Πολιτιστικών Κέντρων 
των Δημοτικών Διαμερισμάτων και η οργάνωση κεντρι¬ 
κών εκδηλώσεων του Δήμου με την συμμετοχή όλων των 
Δημοτικών Διαμερισμάτων. 

στ) Η οργάνωση των εκδηλώσεων για τις εθνικές επε¬ 
τείους, η οργάνωση Φεστιβάλ παραδοσιακών χορών και 
μουσικής, και η αρτιότερη οργάνωση τωντοπικών εορτών 
όπως τα Σχολάρεια, Τριλόφεια, Ευμένεια καιΔημήτρια. 

Οι σκοποί αυτοί επιδιώκονται ενδεικτικά με σεμινάρια, 
διαλέξεις, συναυλίες, ψυχαγωγικές εκδηλώσεις, δημι¬ 
ουργία φιλαρμονικής, προβολή ταινιών, εκθέσεις ζωγρα¬ 
φικής, συγκέντρωση λαογραφικού υλικού, δημιουργία 
θεατρικού ομίλου, χορωδίας και ομίλου δημοτικών και 
λαϊκών χορών, οργάνωση εργαστηρίου εικαστικών τε¬ 
χνών ή εφηρμοσμένων τεχνών, εκμάθηση ηλεκτρονικών 
υπολογιστών κλπ. 


3. Το νομικό πρόσωπο θα στεγάζεται σε κατάλληλο χώ¬ 
ρο του Δημοτικού καταστήματος. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου, ποσού τουλάχι¬ 
στον 6.000.000 δρχ. 

β) Κάθε φύσεως συνδρομές, εισφορές, δωρεές, κληρο¬ 
νομιές και κληροδοσίες. 

γ) Πρόσοδοι από την ίδια αυτού περιουσία. 

δ) Εισπράξεις από το αντίτιμο των υπηρεσιών που πα¬ 
ρέχονται από το Νομικό Πρόσωπο. 

ε) Κάθε παροχή του Κράτους ή άλλη νόμιμη πρόσοδος. 

στ) Εισπράξεις από διαφημίσεις. 

ζ) Έσοδα κυλικείου. 

η) Πρόσοδοι από την περιουσία που τυχόν θα αποκτή¬ 
σει. 

5. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται, 
από τον αντιπρόεδρο. 

Ακροτελεύτιο άρθρο: 

Από τις διατάξεις της απόφασης αυτής προκαλείται δα¬ 
πάνη ύψους 6.000.000 δρχ. σε βάρος του Κ.Α. 212.9, του 
προϋπολογισμού του Δήμου Μίκρας για το έτος 2000 και 
για τα επόμενα οικονομικά έτη. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 19 Ιουλίου 2000 
Ο Γ ενικός Γ ραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθμ. 23776 (7) 

Σύσταση δημοτικού νομικού προσώπου στο Δήμο Λαγκα¬ 
δά του Νομού Θεσσαλονίκης, με την επωνυμία «Σχολι¬ 
κή Επιτροπή ΤΈΈ. και Ι.Ε.Κ. Λαγκαδά». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/1990). 

3. Τις διατάξεις της παρ.10 του άρθρου 6 του Ν. 
2503/1997. 

4. Τις διατάξεις της παρ. 8 του άρθρου 9 του Ν. 
2640/1998. 

5. Την αριθ. 125/2000 απόφαση του δημοτικού συμβου¬ 
λίου Λαγκαδά που αφορά τη σύσταση του παραπάνω νο¬ 
μικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Σχολική Επιτροπή ΤΈΈ. και Ι.Ε.Κ. Λαγκαδά» στο 
δήμο Λαγκαδά του Νομού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση δευτεροβάθμιας εκ¬ 
παίδευσης, για τον εφοδιασμό από τον Οργανισμό Σχολι¬ 
κών Κτιρίων, των σχολείων με έπιπλα και εξοπλιστικά είδη 
από το Υπουργείο Εθνικής Παιδείας και Θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Λαγκαδά, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Λαγκαδά που αντιστοιχεί σε ποσοστό της 
συνολικής πίστωσης των 84.917.000 δρχ. που έχει εγγρά¬ 
φει στον Κ.Α. 41/411.9 του προϋπολογισμού 2000 για την 
επιχορήγηση των σχολικών επιτροπών, προσαρμοζόμενη 
ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Ιουλίου 2000 
Ο Γ ενικός Γ ραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθμ. 24154 (8) 

Σύσταση αμιγούς δημοτικής επιχείρησης στο Δήμο Σοχού 
του Νομού Θεσσαλονίκης, με την επωνυμία «Δημοτική 
Επιχείρηση Αγροτικής και Τουριστικής Ανάπτυξης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 και 285 του Π.Δ/τος 
410/1995(Δ.Κ.Κ.). 

2) Τις διατάξεις της παρ. 10 του άρθρου 6 του 
Ν.2503/1997. 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ244Β') «Καθορισμός των αναγκαίων 
λεπτομερειών για την εφαρμογή των διατάξεων των άρ¬ 
θρων 205-213 του Ν. 1065/1980». 

4) Την αριθ. 62/2000 απόφαση του δημοτικού συμβου¬ 
λίου Σοχού που αφορά την σύσταση της ανωτέρω επιχεί¬ 
ρησης. 

5) Τη σχετική, για τη σύσταση της ανωτέρω επιχείρησης 
οικονομοτεχνική μελέτη, αποφασίζουμε: 


1. Συστήνουμε στο Δήμο Σοχού του Νομού Θεσσαλονί¬ 
κης αμιγή δημοτική επιχείρηση με την επωνυμία «Δημοτι¬ 
κή Επιχείρηση Αγροτικής και Τουριστικής Ανάπτυξης Δή¬ 
μου Σοχού», που διέπεται από τις διατάξεις των άρθρων 
277 - 284 και 291 του Π.Δ/τος 410/95 «Περί Δημοτικού και 
Κοινοτικού Κώδικα». 

2. Έδρα της Επιχείρησης είναι η έδρα του Δήμου Σοχού 
στον Σοχό. 

3. Σκοποί της Δημοτικής Επιχείρησης είναι: 

I. ΥΠΟΒΟΗΘΗΣΗ ΤΟΥ ΠΡΟΓΡΑΜΜΑΤΙΣΜΟΥ ΑΝΑΠΤΥ¬ 
ΞΗΣ ΤΗΣ ΠΕΡΙΟΧΗΣ. 

• Προώθηση της συνεργασίας των φορέων του δημο¬ 
σίου, του ιδιωτικού και του κοινωνικού τομέα για την επί¬ 
τευξη κοινών στόχων ανάπτυξης της περιοχής. 

• Ενίσχυση της διαδημοτικής συνεργασίας και των μη¬ 
χανισμών τοπικού προγραμματισμού. Συνεργασία των 
βαθμιδών δημοκρατικού προγραμματισμού για τον ορθο¬ 
λογικό σχεδίασμά Περιφερειακών, Νομαρχιακών Τοπι¬ 
κών και Ειδικών Προγραμμάτων. 

• Προώθηση κοινώνδράσεωνμεφορείςτωνχωρώντης 
ΕΈ. 

II. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΠΤΥΞΗ ΤΗΣ ΠΕΡΙΟΧΗΣ ΜΕΣΩ ΤΗΣ ΠΛΗΡΟΦΟΡΗΣΗΣ - 
ΚΙΝΗΤΟΠΟΙΗΣΗ-ΑΞΙΟΠΟΙΗΣΗΣΤΟΥ ΑΝΘΡΩΠΙΝΟΥ ΔΥ¬ 
ΝΑΜΙΚΟΥ. 

• Βελτίωση της πληροφόρησης / ενημέρωσης των φο¬ 
ρέων και των πολιτών. 

• Δημοσιοποίηση νέων θεσμών. 

• Στήριξη ενεργειών για τη δημιουργία μόνιμων διαύ¬ 
λων επικοινωνίας και πληροφόρησης. 

III. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΛΗΨΗ -ΥΛΟΠΟΙΗΣΗ ΝΕΩΝ ΠΑΡΑΓΩΓΙΚΩΝ ΠΡΩΤΟΒΟΥ¬ 
ΛΙΩΝ ΣΤΗΝ ΠΕΡΙΟΧΗ. 

• Σύνταξη μελετών για την ανάπτυξη επιχειρήσεων της 
περιοχής και την αξιοποίηση πλουτοπαραγωγικών πό¬ 
ρων. 

• Υποβοήθηση της Τ.Α., των συνεταιρισμών και των 
ιδιωτών στην επιλογή επενδύσεων, στο σχεδίασμά και 
υλοποίηση των επενδύσεων και στην οργάνωση και στε- 
λέχωση των μονάδων. 

IV. ΜΕΡΙΜΝΑ ΓΙΑ ΤΗ ΒΕΛΤΙΩΣΗ ΤΗΣ ΑΠΟΤΕΛΕΣΜΑΤΙ- 
ΚΟΤΗΤΑΣ ΤΩΝ ΠΑΡΑΓΩΓΙΚΩΝ ΜΟΝΑΔΩΝ ΚΑΙ ΤΩΝ 
ΑΝΑΠΤΥΞΙΑΚΩΝ ΦΟΡΕΩΝ ΤΗΣ ΠΕΡΙΟΧΗΣ. 

• Υποβοήθηση για τη βελτίωση και τον εκσυγχρονισμό 
της εσωτερικής οργάνωσης και διοίκησης των επιχειρή¬ 
σεων. 

• Υποβοήθηση για τη βελτίωση της επιχειρηματικής 
δράσης και την εισαγωγή καινοτόμων μεθόδων παραγω¬ 
γής- 

• Υποβοήθηση για την εξεύρεση χρηματοδοτικών πό¬ 
ρων. 

• Διερεύνηση δυνατοτήτων εισαγωγής καινοτομικών 
μεθόδων προώθησης της τοπικής παραγωγής. 

V. ΕΝΙΣΧΥΣΗ ΤΩΝ ΑΝΑΠΤΥΞΙΑΚΩΝ ΠΡΩΤΟΒΟΥΛΙΩΝ 
ΠΟΥ ΕΞΑΣΦΑΛΙΖΟΥΝ ΤΗΝ ΠΡΟΣΤΑΣΙΑ ΤΟΥ ΠΕΡΙΒΑΛ¬ 
ΛΟΝΤΟΣ. 

• Υποβοήθηση των φορέων στην εκπόνηση σχεδίων 
διαχείρισης του περιβάλλοντος. 

• Εκπόνηση μελετών και εκτέλεση έργων για την προ¬ 
στασία του περιβάλλοντος. 

• Μέριμνα για τον προγραμματισμό, μελέτες και εκτέ¬ 
λεση έργων για τις χρήσεις γης και την οριοθέτηση ζωνών 
προστασίας περιβάλλοντος. Προώθηση συνεργασίας με 

τους αρμόδιους οργανισμούς και υπηρεσίες για τη θε¬ 
σμοθέτηση των προτάσεων. 

• Μέριμνα για την τήρηση των προδιαγραφών προστα¬ 
σίας περιβάλλοντος κατά την υλοποίηση κάθε είδους 
δραστηριότητας στην περιοχή. 

VI. ΕΝΙΣΧΥΣΗ ΔΡΑΣΤΗΡΙΟΤΗΤΩΝ ΚΟΙΝΩΝΙΚΗΣ ΚΑΙ 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΤΗΣ ΠΕΡΙΟΧΗΣ. 

• Υποβοήθηση στο σχεδίασμά έργων βελτίωσης της 
κοινωνικό-πολιτιστικής υποδομής. 

• Υποβοήθηση στην ανάπτυξη και προώθηση πολιτιστι¬ 
κών θεσμών. 

• Σχεδιασμός και υλοποίηση προγραμμάτων για τη δια¬ 
τήρηση και ενίσχυση της πολιτιστικής ταυτότητας της πε¬ 
ριοχής. 

• Μέριμνα για τη διατήρηση της πολιτιστικής και αρχι¬ 
τεκτονικής κληρονομιάς. 

VII. ΕΝΙΣΧΥΣΗ ΤΩΝ ΠΡΩΤΟΒΟΥΛΙΩΝ ΓΙΑ ΤΗΝ ΑΝΑ¬ 
ΠΤΥΞΗ ΕΙΔΙΚΩΝ ΜΟΡΦΩΝ ΤΟΥΡΙΣΜΟΥ (ΟΙΚΟΤΟΥ- 
ΡΙΣΜΟΥ - ΑΓΡΟΤΟΥΡΙΣΜΟΥ). 

• Υποβοήθηση στο σχεδίασμά και δημιουργία της απα¬ 
ραίτητης υποδομής για την προσέγγιση του φυσικού, 
ιστορικού και πολιτιστικού περιβάλλοντος. 

• Ενίσχυση της παραδοσιακής βιοτεχνίας - οικοτε¬ 
χνίας. 

• Υποβοήθηση στο σχεδίασμά και υλοποίηση της απα¬ 
ραίτητης υποδομής φιλοξενίας και εστίασης των επισκε¬ 
πτών. 

• Καταγραφή και παρουσίαση στους επισκέπτες όλων 
εκείνων των στοιχείων του φυσικού και ανθρωπογενούς 
περιβάλλοντος ιδιαίτερου ενδιαφέροντος. 

4. Χρονική διάρκεια της Επιχείρησης ορίζεται σε σαρά¬ 
ντα (40) χρόνια από την ημέρα δημοσίευσης της συστατι¬ 
κής πράξης στην εφημερίδα της Κυβέρνησης. 

5. Το κεφάλαιο της Επιχείρησης ορίζεται σε 8.000.000 
δρχ. και θα καταβληθεί ολοσχερώς από τον Δήμο Σοχού, 
με την δημοσίευση στο ΦΕΚ της συστατικής πράξης της 
παραπάνω Επιχείρησης. 

6. Η Επιχείρηση θα διοικείται από Διοικητικό Συμβούλιο 
το οποίο αποτελείται από εννιά (9) μέλη, έκτων οποίων: 

• Τρία (3) θα είναι μέλη του Δημοτικού Συμβουλίου Σο¬ 
χού, έκτων οποίων ο ένας προέρχεται υποχρεωτικά από 
την μειοψηφία και θα ορισθούν με απόφαση του Δημοτι¬ 
κού Συμβουλίου. 

• Τρία (3) μέλη θα είναι εκπρόσωποι (ανά ένας), των πα¬ 
ρακάτω κοινωνικών φορέων της περιοχής του Δήμου Σο- 
χού 

- Εκπρόσωπος του Συλλόγου Επαγγελματιών, Βιοτε- 
χνών και Μικρεμπόρων Σοχού και Περιχώρων. 

- Εκπρόσωπος του Γεωργικού Πιστωτικού Συνεταιρι¬ 
σμού Σοχού. 

- Εκπρόσωπος του Γεωργικού Συνεταιρισμού Ασκού. 

• Τρία (3) μέλη θα είναι δημότες ή κάτοικοι του Δήμου 
και θα διαθέτουν πείρα ή γνώσεις σχετικές με το αντικεί¬ 
μενο της Επιχείρησης. 

Στα Μέλη του Διοικητικού Συμβουλίου προστίθεται και 
ένας (1) έκτων εργαζομένων όταν η Επιχείρηση απασχο¬ 
λήσει περισσότερους από είκοσι (20) εργαζόμενους, ο 
οποίος θα αντικαταστήσει στο Δ.Σ. έναν από τους τρεις 
(3) διοικητικούς συμβούλους - κατοίκους του Δήμου. 

7.0 Πρόεδρος του Διοικητικού Συμβουλίου εκπροσω¬ 
πεί την Επιχείρηση στα δικαστήρια και σε κάθε αρχή και 
δίνει τους όρκους που επιβάλλεται. Το Διοικητικό Συμ¬ 
βούλιο μπορεί να προσλάβει ή να ορίσει ένα από τα μέλη 


του Διευθυντή της Επιχείρησης. Στον Διευθυντή της Επι¬ 
χείρησης μετά από απόφαση του Διοικητικού Συμβουλίου 
μπορεί να ανατεθεί η εκπροσώπηση της Εταιρείας. 

8. Πόροι της Επιχείρησης είναι τα έσοδα απάτην άσκη¬ 
ση της δραστηριότητάς της, οι πρόσοδοι από την περιου¬ 
σία της, οι εθνικές ή κοινοτικές επιχορηγήσεις ή επιδοτή¬ 
σεις, οι δωρεές, τα κληροδοτήματα, τα κέρδη από την 
συμμετοχή της σε άλλους φορείς και κάθε άλλο νόμιμο 
έσοδο. 

9. Η Επιχείρηση διαλύεται: 

α) Με απόφαση του Δημοτικού Συμβουλίου και έγκριση 
του Γ.Γ. Περιφέρειας Κεντρικής Μακεδονίας. 

β) Όταν λήξει η διάρκειά της χωρίς να παραταθεί, και 

γ) Σε περίπτωση πτώχευσης. 

Την διάλυση της Επιχείρησης ακολουθεί εκκαθάριση με 
τις προβλεπόμενες από το νόμο διαδικασίες. Μετά την εκ¬ 
καθάριση της περιουσίας της Επιχείρησης όσο περιουσια¬ 
κά στοιχεία απομείνουν περιέρχονται στον Δήμο Σοχού. 

10. Κάλυψη δαπάνης: Το κεφάλαιο της Επιχείρησης 
που έχει ορισθεί σε 8.000.000 δρχ., θα βαρύνει τον προϋ¬ 
πολογισμό του Δήμου Σοχού οικον. έτους 2000. Ψηφίζε¬ 
ται η πίστωση των 8.000.000 δρχ σε βάρος του νέου Κ.Α. 
21-211.9γ για τον παραπάνω σκοπό και η καταβολή του 
θα γίνει εφάπαξ με την δημοσίευση στο ΦΕΚτης συστατι¬ 
κής πράξης της παραπάνω Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Ιουλίου 2000 
Ο Γ ενικός Γ ραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-Φ- 

Αριθμ. 21042 (9) 

Σύσταση δημοτικού νομικού προσώπου στο Δήμο Καλλι¬ 
θέας του Νομού Θεσσαλονίκης, με την επωνυμία «Κέ¬ 
ντρο Ανοικτής Προστασίας Ηλικιωμένων στο Δ.Δ. Με¬ 
σαίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις της παρ.6 του άρθρου 10 Ν.2503/1997. 

3. Την αριθ. 96/2000 απόφαση του δημοτικού συμβουλί¬ 
ου Καλλιθέας που αφορά τη σύσταση του ανωτέρω νομι¬ 
κού προσώπου, αποφασίζουμε: 

1. Συστήνεται ίδιο νομικό πρόσωπο με το όνομα «Κέντρο 
Ανοικτής Προστασίας Ηλικιωμένων Δ.Δ. Μεσαίου» στο δή¬ 
μο Καλλιθέας του Νομού Θεσσαλονίκης. 

2. Σκοπός του νομικού προσώπου που συνίσταται σε 
εφαρμογή του προγράμματος εξωϊδρυματικής προστα¬ 
σίας ηλικιωμένων είναι η παροχή ιατροκοινωνικής προστα¬ 
σίας στα ηλικιωμένα άτομα της περιοχήςτου Δ.Δ. Μεσαίου, 
ώστε να παραμείνουν στην οικογένεια και στο Δ.Δ. 

3. Πόροι του νομικού προσώπου είναι: 

α) Η ετήσια επιχορήγηση του δήμου Καλλιθέας ύψους 
500.000 δρχ. τουλάχιστον. 

β) Η επιχορήγηση ή κάθε άλλη παροχή του κράτους ή 
απευθείας προς αυτών είτε προς τον Δήμο Καλλιθέας για 
το Νομικό Πρόσωπο. 

γ) Κάθε είδους συνδρομές, εισφορές, δωρεές και κλη¬ 
ροδοσίες. 

δ) Έσοδα από τη συμβολική χρηματική συμμετοχή των 
μελών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Κ.Α.Π.Η. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμβού¬ 
λιο, σύμφωνα με τις διατάξεις της παρ.3 του άρθρου 203 
του ΠΔ 401/1995. 

5. Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο και όταν αυτός 
απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Καλλι¬ 
θέας ύψους τουλάχιστον 500.000 δραχμών για το τρέχον 
οικονομικό έτος και για καθένα από τα επόμενα οικονομικά 
έτη. Η σχετική πίστωση έχει εγγράφει στον Κ.Α. 212.4 του 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιουλίου 2000 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθμ. 5241 (10) 

Καθιέρωση και κατανομή Υπερωριακής Εργασίας Β' εξα¬ 
μήνου 2000 γιατις ανάγκες ποιοτικού-φυτουγειον/κου 
και ποσοτικού ελέγχου στους υπαλλήλους του Υπουρ¬ 
γείου Γεωργίας που υπηρετούν στη Νομαρχιακή Αυ- 
τοδ/ση Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1) Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98) που αντικαθιστά το άρθρο 18 του Ν. 
2470/97 (ΦΕΚ 40/Α721.3.97) «Αναμόρφωση μισθολογίου 
προσωπικού Δημόσιας Διοίκησης και άλλες συναφείς 
διατάξεις». 

2) Τις διατάξεις του άρθρου 10 του Ν. 2606/98 (ΦΕΚ 
89/Α722.4.98) «Μισθολογικές ρυθμίσεις κ.τ.λ.». 


3) Τις διατάξεις της παρ. 7 του άρθρου 25 του Ν. 
2738/9.9.99 (ΦΕΚ180/Α'). 

4) Το έγγραφο του Υπουργείου Γεωργίας αρ. 
372549/4.7.2000 «Υπερωρίες Β' εξαμήνου 2000 για τους 
υπαλλήλους του Υπουργείου Γεωργίας που υπηρετούν 
στις Νομαρχιακές Αυτοδιοικήσεις». 

5) Την ανάγκη καθιέρωσης υπερωριακής εργασίας των 
γεωπόνων της Δ/νσης Γεωργίας της Νομαρχίας μας που 
απασχολούνται με τον ποιοτικό έλεγχο κατά το Β' εξάμη¬ 
νο του έτους 2000. 

6) Το γεγονός ότι από την απόφασή μας αυτή προκα- 
λείται δαπάνη 6.225.000 δρχ. η οποία θα βαρύνει τις πι¬ 
στώσεις του προϋπολογισμού του Κ.Τ.Γ.Κ. και Δασών, 
Φ0293, ΚΑΕ 0511, 0512 και 0521 και 0522 Ν.Α. ΠΕΛΛΑΣ, 
αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη άλως εξαιρετικών ή απρόβλεπτων 
αναγκών για τους γεωπόνους της Δ/νσης Γεωργίας 
Έδεσσας που θα απασχοληθούν με τον ποιοτικό και πο¬ 
σοτικό έλεγχο των εισαγομένων, εξαγομένων, αποσυρό- 
μενων ή διακινούμενων στις χώρες τις Ευρωπαϊκής Ένω¬ 
σης γεωργικών προϊόντων νωπών και μεταποιημένων ή 
προοριζόμενων για μεταποίηση κατά το Β' εξάμηνο 2000 
ως ακολούθως: 

1) Για τους γεωπόνους που θα ασχοληθούν με τον ποι¬ 
οτικό φυτ/κο και ποσοτικό έλεγχο των νωπών γεωργικών 
προϊόντων σύνολον ωρών υπερωριακής απογευματινής 
εργασίας μέχρι 2400 και υπερωριακής εργασίας νυχτερι¬ 
νών, Κυριακών και εξαιρέσιμων μέχρι 800 και συνολικής 
δαπάνης μέχρι 5.200.000 δρχ. 

2) Για τους γεωπόνους που θα απασχοληθούν με τον ποι¬ 
οτικό και ποσοτικό έλεγχο των μεταποιημένων ή προοριζό- 
μενων για μεταποίηση γεωργικών προϊόντων σύνολο ωρών 
υπερωριακής απογευματινής εργασίας μέχρι 510 και υπε- 
ρωριακής εργασίας νυχτερινών, Κυριακών και εξαιρέσι¬ 
μων μέχρι 130 και συνολικής δαπάνης 1.025.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Έδεσσα, 20 Ιουλίου 2000 

Ο Νομάρχης κ.α.α. 

ΓΡΗΓΟΡΗΣ ΤΑΣΙΟΥ 















